
	Comisia pentru buget, finanţe şi bănci

	
	Bucureşti,        

Nr. 22/288 /24.10.2012


Biroul Permanent

al

Camerei  Deputaţilor

Vă înaintăm,  alăturat, raportul  asupra Proiectului de Lege privind aprobarea Ordonanței Guvernului nr.11/2012 pentru modificarea art.II alin.(2) lit.a) din Ordonanța de urgență a Guvernului nr.26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative, trimis comisiei noastre pentru examinare pe fond, cu adresa Biroului Permanent PLx.383  din 1 octombrie 2012.
	PREŞEDINTE,

Eugen NICOLĂESCU


Parlamentul  României

Camera Deputaţilor

	Comisia pentru buget, finanţe şi bănci
	
	Bucureşti,    

Nr. 22/ 288/ 24.10.2012        


RAPORT  
asupra  Proiectului de Lege privind aprobarea Ordonanței Guvernului nr.11/2012 pentru modificarea art.II alin.(2) lit.a) din Ordonanța de urgență a Guvernului nr.26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative
Cu adresa nr. PLx.383 din 1 octombrie 2012, Biroul Permanent, în temeiul art.95 din Regulamentul Camerei Deputaţilor, republicat, a sesizat, pentru examinare şi avizare în fond Comisia pentru buget, finanţe şi bănci cu Proiectul de Lege privind aprobarea Ordonanței Guvernului nr.11/2012 pentru modificarea art.II alin.(2) lit.a) din Ordonanța de urgență a Guvernului nr.26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative.
La întocmirea prezentului raport, în conformitate cu art.97 din Regulamentul Camerei Deputaţilor, republicat, Comisia a avut în vedere avizul favorabil al Consiliului Legislativ, cu observaţii şi propuneri, transmis cu adresa nr.635/08.08.2012 și avizul favorabil al Comisiei juridice, de disciplină și imunități.
 Prezentul proiect de ordonanță are ca obiect modificarea art.II alin.(2) lit.a) din Ordonanța de urgență a Guvernului nr.26/2012 privind unele măsuri de reducere a cheltuielilor publice și întărirea disciplinei financiare și de  modificare și completare  a  unor  acte normative, în sensul exceptării de la diminuarea cu 30% a cheltuielilor de protocol și a celor cu deplasările în străinatăte aferente proiectelor finanțate din fonduri externe nerambursabile, precum și cele aferente vizitelor oficiale, de stat și acțiunilor externe privind reprezentarea și promovarea intereselor Romaniei aprobate de primul-ministru.

Proiectul de Lege, prin obiectul său de reglementare, face parte din categoria legilor  ordinare  iar în aplicarea  art. 75 alin.(1)  din Constituţia României, republicată, Camera Deputaților este Cameră decizională.
La dezbaterile comisiei au participat ca invitaţi în conformitate cu prevederile art.55 din Regulamentul Camerei Deputaţilor, din partea Ministerului Finanţelor Publice, domnul Ion Ghizdeanu, Secretar de Stat.
Proiectul de lege a fost adoptat în Senat în şedinţa din 24 septembrie 2012.
 La lucrările comisiei şi-au înregistrat prezenţa un număr de 32 deputaţi din totalul de 32 membri ai comisiei.

Raportul comisiei a fost votat cu majoritate de voturi de către deputaţii prezenţi la dezbateri.
În urma dezbaterii Proiectului de Lege privind aprobarea Ordonanței Guvernului nr.11/2012 pentru modificarea art.II alin.(2) lit.a) din Ordonanța de urgență a Guvernului nr.26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative,  în şedinţa din data de 24 octombrie  2012, comisia propune supunerea spre dezbaterea şi adoptarea Plenului Camerei Deputaţilor a unui raport de respingere deoarece amendamentul Senatului a fost preluat în Ordonanța de urgență nr.26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative.
	PREŞEDINTE,

Eugen NICOLĂESCU
	SECRETAR,

Nicolae BUD


Consilier parlamentar, Luminiţa Ghiorghiu                                                                          
Anexă

	Nr.crt.
	Forma inițiatorului

OG nr. 11/2012
	Forma Senatului
	Amendamente
	Motivație

	1.
	ORDONANŢĂ nr. 11 din 7 august 2012 pentru modificarea art. II alin. (2) lit. a) din Ordonanţa de urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative
În temeiul art. 108 din Constituţia României, republicată, şi al art. 1 pct. I poziţia 3 din Legea nr. 127/2012 privind abilitarea Guvernului de a emite ordonanţe


	Titlu: Lege privind aprobarea Ordonanței Guvernului nr.11 din 7 august 2012 pentru modificarea art.II alin.(2) lit.a) din Ordonanța de urgență a Guvernului nr.26/2012  privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative


	Titlu: Lege privind respingerea  Ordonanței Guvernului nr.11 din 7 august 2012 pentru modificarea art.II alin.(2) lit.a) din Ordonanța de urgență a Guvernului nr.26/2012  privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative


	

	2.
	Articol unic
1.La articolul II alineatul (2) din Ordonanţa de urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, publicată în Monitorul Oficial al României, Partea I, nr. 392 din 12 iunie 2012, litera a) se modifică şi va avea următorul cuprins:

"a) cheltuielile de protocol şi cheltuielile cu deplasările în străinătate aferente proiectelor finanţate din fonduri externe nerambursabile, vizitelor oficiale, vizitelor de stat, precum şi acţiunilor externe privind reprezentarea şi promovarea intereselor României, aprobate de primul-ministru;"

	Articol unic.- Se aprobă Ordonanța Guvernului nr.11 din 7 august 2012 pentru modificarea art.II alin.(2) lit.a) din Ordonanța de urgență a Guvernului nr.26/2012  privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative, adoptată în temeiul art.1 pct.I.3 din Legea nr.127/2012 privind abilitatea Guvernului de a emite ordonațe, și publicată în Monitorul Oficial al României, Partea I, nr.562 din 8 august 2012, cu următoarea modificare:
La articolul unic, litera a) a alineatului (2) al articolului II va avea următorul cuprins:

”a) cheltuielile de protocol şi cheltuielile cu deplasările în străinătate aferente proiectelor finanţate din fonduri externe nerambursabile, vizitelor oficiale, vizitelor de stat, precum şi acţiunilor externe privind reprezentarea şi promovarea intereselor României aprobate de primul-ministru, precum și acțiunile externe desfășurate de Ministerul Afacerilor Externe pentru realizarea obiectivelor din domeniul său de activitate.”

	Articol unic.- Se respinge Ordonanța Guvernului nr.11 din 7 august 2012 pentru modificarea art.II alin.(2) lit.a) din Ordonanța de urgență a Guvernului nr.26/2012  privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative, adoptată în temeiul art.1 pct.I.3 din Legea nr.127/2012 privind abilitatea Guvernului de a emite ordonațe, și publicată în Monitorul Oficial al României, Partea I, nr.562 din 8 august 2012.
Se elimină.
	Preluat ca amendament  în Proiectul de Lege pentru aprobarea Ordonanței de urgență a Guvernului nr.26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative

